รบกวนสอบถามคุณสูติ หรือผู้ที่มีความรู้ด้านการฉีดยาสลายการตั้งครรภ์นอกมดลูกค่ะ คือดินฉันตรวจพบว่าตั้งครรภ์หลังจากประจำเดือนขาดไปแค่1วัน และได้เจาะเลือดตรวจค่าฮอร์โมนHCG ได้ประมาณ200กว่า แต่มีอาการปวดท้องน้อยข้างซ้ายแต่ไม่มากแต่ปวดทุกวัน ก็บอกคุณ ก็ได้ทำการตรวจภายในและซาวผ่านช่องคลอด บอกไม่เจออะไรอายุครรภ์คงน้อย เลยนัดตรวจอีก4วัน พอวันตรวจอีกครั้ง บอกว่าค่าHCG ขึ้นน้อยไม่ตามเกณฑ์ คุณเลยเป็นกังวล และได้นัดเจาะเลือดอีก2 วันถัดมา ก็ได้ตรวจค่าhcg มันก็ยังขึ้นน้อยอยู่ดี ซาวก็ไม่เห็น ถ้านับตามประจำเดือนมาครั้งสุดท้ายก็จะได้อายุครรภ์5สัปดาห์ คุณเลยลงความเห็นว่าตั้งครรภ์นอกมดลูก เลยได้ฉีดยาสลายตัวอ่อนหรือสลายไข่ไป แต่ถึงตอนนี้เข้าวันที่3แล้ว หลังจากฉีดยาไป แต่ยังไม่มีอาการหรือเลือดออก อยากเรียนถามคุณว่า… 1. ตามปกติแล้วหลังจากฉีดยาสลายไปแล้ว นานแค่ไหนกว่าเลือดจะออก? 2. มีอาหารหรือเครื่องดื่มอะไรที่ไม่ควรทานหรือดื่มบ้าง? ปล.ที่มาตั้งคำถามน้ีเพราะเป็นกังวลว่าการฉีดยาสลายจะไม่สำเร็จและจะได้ผ่าตัด 😬 ขอขอบพระล่วงหน้าสำหรับคำตอบค่ะ
สวัสดีค่ะ หากอายุครรภ์ได้ 5 สัปดาห์ เมื่ออัลตราซาวด์ ก็น่าจะเห็นถุงการตั้งครรภ์ในมดลูกได้ชัดเจน ดังนั้น หากตรวจแล้วไม่พบ รวมถึงการที่ค่าฮอร์โมน HCG ไม่เพิ่มขึ้นอย่างปกติที่ควรจะเป็น ก็แสดงว่าน่าจะมีการตั้งครรภ์นอกมดลูกดังที่แพทย์ได้ให้การวินิจฉัยไปค่ะและเมื่อได้รักษาโดยการฉีดยาสลาย โดยทั่วไปจะใช้เวลาในการติดตาม 7-8 สัปดาห์ โดยจะมีการเจาะดูระดับฮอร์โมน HCG ทุกสัปดาห์ว่ามีแนวโน้มลดลงหรือไม่ ซึ่งหากผลระดับฮอร์โมนไม่ลดลง ก็จะรักษาด้วยการผ่าตัดต่อไปค่ะเมื่อฉีดยาสลายแล้ว อาจไม่จำเป็นต้องเห็นเลือดออกมาจากช่องคลอดค่ะ ดังนั้น การที่ไม่เห็นเลือดออก ก็ไม่ได้หมายความว่าการรักษาไม่สำเร็จค่ะ ดังนั้น ควรรอดูอาการ และไปพบแพทย์ตามนัดเป็นระยะๆ ไปก่อนค่ะส่วนเรื่องอาหารต่างๆ นั้น หากเป็นอาหารที่มีประโยชน์ ก็สามารถทานได้ตามปกติทุกอย่าง ไม่มีข้อห้ามในการทาน ส่วนอาหารที่ไม่มีประโยชน์ต่างๆ แม้จะไม่ได้ท้องนอกมดลูก ก็ไม่ควรทานอยู่แล้ว เช่น น้ำหวานต่างๆ น้ำอัดลม ขนมหวานต่างๆ แอลกอฮอล์ เป็นต้น